გამლა-სტანი
გამლა-სტანი (შვედ. Gamla stan [gamla stan]), ძველი ქალაქი, 1980 წლამდე ოფიციალურად ეწოდებოდა ქალაქი ხიდებს შორის (შვედ. Staden mellan broarna) — სტოკჰოლმის ისტორიული ცენტრი, მდებარეობს კუნძულ სტადსჰოლმენზე. თავდაპირველი სახელწოდება სტოკჰოლმი განეკუთვნებოდა მხოლოდ გამლა-სტანს, მაგრამ ქალაქის გაფართოებასთან ერთად სახელწოდება თანამედროვე სტოკჰოლმის მთელ ტერიტორიაზე გავრცელდა. 2006 წლის მონაცემებით გამლა-სტანში ცხოვრობს 3000-მდე მოსახლე. გამლა-სტანი ეკუთვნის სედერმალმის რაიონს. მისი ფართობია 36 ჰექტარი.